ru cs tt ky ky ky ky bpy ky ky ky ky ky ky ky ky ky ky ky ky ky ru ky ky ru ky ky ky ky ru ru ky ky ru tt ru ky ky ru ru ru ru ky ky ky ky ky ky ru ru ru ru ru ky en ru
"Асман пресс", 07.05.09 - 11-бет: •
Акыркы убакта Кыргызстанда биодобавкалардын түрү сатылып, элдин калың катмарына сиңип, түрдү компаниялар биодобавкалардын кеңири түрүн жайылтып сатып жатышкан учуру. Барынан кызыгы чет мамлекетте биодобавкалар кошумча каражат катары эске алынса, бизде табылгыс дарыдай эле сатылып жатат.
Бир топ жылдан бери "Вижин", "Тянь-Ши", "Витамакс", "Ипар" деген өңдүү компаниялар өз ишмердүүлүгүн жүргүзүп жатышат. Карапайым эл чалдыккан илдетинен кутулуу үчүн ушул дары жардам берет десе, жардам берер-бербесин эске албай, биодобавкаларды саткан адамдын бал тилине алданып калган учурлар арбын эле кездешет. Коомчулукта биодобавкаларды ичип арыктагысы келген айымдардын ичинен курт чыкканы тууралуу маалыматтар да жок эмес. Мисалга бир болгон окуяны алалы. Арыктап, кымча бел болгусу келген айым бир фирманын дарысын алыптыр. Дарыны саткан айым сууга аралаштыргандан кийин эки секундга жеткирбей ичип жиберүү керектигин эскертиптир. Кымча бел болгусу келген айым сууга аралаштырып, эми гана ичейин дегенде эшиги шыңгырап, ичүүгө үлгүрбөй, эшик ачууга чуркап кетет. Беш мүнөткө жетпеген убакытта дарысын ичкени келсе, идишке даярдап койгон дарысы жыбыраган курт болуп кетиптир деген түрдүү имиштер да жок эмес.
Ошол окуяны уккандан кийин биодобавкаларды сатууну ким көзөмөлдөйт. Кимдер уруксат берет деген суроого канча аракет кылсак дагы жооп алал алган жокпуз.
Балким, биз мисал кылган окуяны эске албаганда балким, чындап эле айрым адамдар үчүн биодобавка чоң жардамын тийгизип жаткан чыгаар. Балким кээ бирөөлөрдүн ден-соолугуна эч кандай пайдасын тийгизбей эле, тескерисинче, чөнтөгүндөгү акыркы акчасын да кагып алып жаткандыр. Ошондуктан биодобавкалардын күнгөй, тескей жактарын таразага салып көрөлү дедик. Тыйындын да эки бети бар дегендей биодобавкалардын да оң жана терс жагы бар.
Кошумча каражат катары колдонуп, алсыз организмиңизди калыбына келтирүүгө мүмкүнчүлүк берет. Биз сөз кылып жаткан компаниялардын витаминдерин ичсеңиз, көңүлүңүз ачылып, мурдагыдай алсыз болбой күч-кубатка толосуз. Биодобавканын өзү эле эмес, чайларын дагы ичсеңиз тамакты жакшы аш кылып, ичиңиздин көпкөнү басылып, ооруңузду убактылуу болсо дагы жок кылууга көмөктөшөт.
Эгер терс жагын кеп кыла турган болсок, сиздин ичиңизди көптүрбөй, тамакты жакшы сиңирген чайлар түгөнгөндөн кийин кайра эле ичиңиз көөп, азабыңызды колуңузга берет. Убактылуу нерсе экенин унутпаңыз. Ошондуктан биодобавкалардын ден-соолугуңузду чың кылып коеруна анча ишеним арта берүүгө да мүмкүн эмес. Анткени, биодобавкага көнүп калган организм өзү алсыз болуп, анча мынча кеселдер менен күрөшө албай ар дайым биодобавканы ичүүнү талап кылып калат.
Биз биодобавкаларды колдонуунун зарылчылыгы бары-жогун түрдүү кесиптин ээлерине байланышып, алардын оюн билүүгө аракет кылдык.
- Буга чейин биодобвкаларды колдонуп көргөнсүзбү? Колдонуунун зарылчылыгы барбы?
Гүлжамал Султаналиева, Жогорку Кеңештин депутаты:
- Мен өмүрү биодобавка колдонуп көргөн жан эмесмин. Биодобавкага анчалык деле ишеним артпайм.
1999-жылы Америкага барганымда биринчи жолу биодобавкаларды дүкөндө ачык эле сатылып жатканын көргөм. Булар кандай каражаттар деп сураганымда ошол жердегилер "Тамак-аштагы химикаттардан организмди жөнгө салуу үчүн колдонулуучу каражат экенин айтышкан.
Кыргызстанда болсо, түрдүү фирмалар биодабавкаларды ушуну ичсең эле айыкпаган оорууң айыгып, куландан соо болуп каласың деп очойгон суммада сатып жатышат. Дарттан жабыркаган адамдар айыгуу үчүн акыркы акчаларына да биодобвкаларды чоң ишеним менен сатып алып колдонушат. Менимче, Кыргызстанда чет мамлекеттегидей болуп, биодобавкаларды колдонуунун кажети деле жок. Анткени, бизде чет мамлекеттегидей тамак-аштарыбыз химикат эмес. Көпчүлүгү табигый. Ошондуктан кайсы бир фирманын бизнеси үчүн акыркы акчага биодобавкаларды сатып, ичүүнүн деле кажети деле жок деп ойлойм. Андан көрө ошол биодобавкаларды жайылткан фирмалар чындап эле калктын саламаттыгы үчүн кам көрүшсө, анда элди алдабай болгонун болгондой айтышса болмок.
Дегеним, бизде биодобвкаларды дары-дармек катары чоң акчага сатып жатышат. Биринчиден, биодобавкалар дары эмес.Экинчиден, өтө кымбат баада сатылып жатат.Үчүнчүдөн, биодобавкаларды сатып жаткан компаниялардын бизнесин өркүндөтүп алуу үчүн жасап жаткан аракети деп түшүнөм. Биодобавкалар убактылуу гана жардам берет. Дарттан биротоло сакайтып кетүү мүмкүнчүлүгү жок. Окурмандар биодобавкаларды сатып алардан мурда ушундай жагдайларын да эске алышса болот эле.
Акылбек Усупбаев, Урология борборунун жетекчиси:
- Буга чейин бир да жолу колдонуп көргөн эмесмин. Дарылык касиети кандай экенин билбегенден кийин мага кайрылган оорулууларга да сунуштап көргөн эмесмин. Кайсы компаниянын биодобавыкалары артыкчылыктуу экенин да билбейм.
- Колдонуунун зарылчылыгы бар, жок экенин байкап көрөйүн деп кечээ жакында эле "Тянь-Ши" компаниясынын чайын иче баштадым. Анткени, чын эле мактагыдай дарылык касиети бары-жогун байкап, эксперимент жүргүзгүм келди. Чайды ичкенге чейин анализим кандай эле ичкенден кийин кандай болот ошол жагын байкап көрөйүн деп жатам.
- Мен андайларга көңүл бөлүп да, угуп да, колдонуп да, кызыгып да көргөн эмесмин.
- Биодобавкаларды өмүрү колдонуп көргөн эмесмин. Алардын дарылык касиеттерине да анчалык деле ишеним арта албайм. Негизи, медицинада ар бир дарынын химиялык формуласы болот. Ал лабораторияда такталып, экспертизадан өтүшү керек. Кыргызстанда сатылып жаткан биодобавкалар ошондой талапка жооп береби, бербейби - аны Кудай билет. Ошондуктан колдонуунун зарылчылыгы деле жок.
Кабылжан Юлдашев, тибет медицинасынын адиси:
- Чынымды айтсам, мен андай кошумча дарыларды колдонгон эмесмин. Сатып жаткандар мактагандай дарылык касиеттери бар-жок экенине да анча ынана бербейм. Ошондуктан мага кайрылган оорулууларга да биодобавкаларды сунуштабайм.
Кыргызстандагы биодобавкалардын түрүн сатып, жайылтып жаткан фирмаларга анча деле ишеним арта албайм. Алар элдин ден-соолугун эмес, жеке бизнесин жүргүзүүнү биринчи планга коюшат.
- Башкаларга сунуштабайм, бирок кээде өзүм "Витамакстын" биодабавкаларын колдоном. Алардын витаминдери жана токсикоз учурда иччү дарылары жакшы. Мактоого татырлык.
Бардык эле компаниялардыкын ала бербейм.
► Бул айылда негизинен кыргыз гезиттери
электрондук тиркеме түрүндө жарыяланат.
► Архивге, емейлге жана редакцияга шилтемелер
ошол гезиттин башбарагында берилген.
► Жеке макала жарыялоого буйрутмалар кабыл алынат.
► На сайте публикуются в основном кыргызскоязычные газеты в виде электронных подшивок данных газет.
► Ссылки на архивы, емейл и данные о редакции
указаны на главной странице конкретной газеты.
► Принимаются заказы на публикацию частных статей.
Алган материалга шилтеме бериңиз!
◄ © J.Janyzak, Kyrgyzstan ►
Ссылки на взятые статьи обязательны!